《游鼓山》
宋代·陈傅良

鼓山闻天下，一见名不空。
自从周职方，闽在王会中。
登山亦几人，兴寄随所逢。
骑君常愒日，迁客多悲风。
剑川发瓯西，万阻与海通。
忽焉得平壤，北山矗其东。
我行未及巅，已见国势雄。
三韩到吴会，不可道里穷。
俯瞰南来帆，沄沄自朝宗。
曩时诸降王，各抚千里封。
相招神衔图，旅献东都宫。
东都今何如，胡马鸣蒿蓬。
一春长雨雾，明日归樊笼。
恣探泉石幽，篝灯道归筇。

作者简介：陈傅良（1137—1203），字君举，号止斋，学者称止斋先生，浙江温州瑞安湗村（今署瑞安市塘下镇罗凤街道）人，南宋著名学者、政治家、思想家、教育家。乾道八年（1172）进士，官至宝谟阁待制、中书舍人兼集英殿修撰，为南宋一代名臣。青年时期执教于家塾，后主讲于茶院寺之南湖塾，学生数百。中进士后授泰州教授，仍在家教书。后任职湖南，公余在岳麓书院讲学，门墙极盛。卒谥文节。 著有《止斋文集》、《周礼说》、《春秋后传》、《左氏章指》等作品。其中，《八面锋》为宋孝宗击节赞叹，御赐书名，流传甚广。